Časopis National Geographic nedávno spustil informačnú, ale za to šokujúcu kampaň Planéta alebo plasty? a prináša nám čosi, o čom ak nie musíme, tak minimálne by sme mali vedieť.
Mnohí z nás vedia, že v dnešnej dobe príroda zahltená plastami. Všetci sa cítime trochu previnilo, keď zahodíme jednorazový obal z plastu do koša, vediac, že takto prispievame k problému, ktorý je príliš veľký, aby sme ho dokázali obsiahnuť. Ale čo ak by sme čelili nedozerným následkom našej závislosti na plastoch?
A presne táto otázka je nosnou témou ikonickej kampane časopisu, ktorá sa snaží zmeniť spôsob, akým konzumenti používajú plasty. Ak sa konzumentom a rovnako zmýšľajúcim organizáciám podarí zmeniť správanie istého počtu ľudí, korporácie budú, dúfajme, nútené reagovať na verejnú mienku a znížiť objem plastov vo svojich produktoch. Časopis chce ísť príkladom, a preto sa v National Geographic rozhodli odosielať ich čísla v papierom a nie plastovom balení. Pretože každá zmena akokoľvek malá, nejakým spôsobom pomôže. Členovia kampane vnímajú plastové sáčky, fľaše a slamky ako problematické produkty, a naliehajú na konzumentov, aby spravili ten povestný prvý krok a drobnými vedomými voľbami znížili používanie plastov. Pridáte sa?
Nižšie uvedené silné a zároveň dych berúce obrázky až desivo zobrazujú škodu, ktorú každoročne pácha na prírode a zvieratách 9 miliónov ton plastového odpadu, a predstavujú začiatok niekoľko ročnej iniciatívy s cieľom zredukovať množstvo plastov. Vedci a výskumníci z magazínu pevne dúfajú, že sa im podarí vyplniť medzery v tom, aký majú dopad plasty na prírodu počas ich rozpadu na mikroskopické čiastočky, ktoré napokon putujú aj na náš tanier, keďže sa stávajú súčasťou potravinového reťazca. Taktiež sa usilujú prísť na to, ako plasty dostávajú zo zdroja, t.j. z pevniny až na oceánske dno.
"National Geographic sa za posledných 130 rokov venoval a dokumentoval príbehy našej planéty, prinášal a prenášal čitateľov na míle ďaleko, aby mali možnosť zhliadnuť nielen krásy, ktoré nám naša rodná planéta ponúka, ale aj krutosti, ktorým musí čeliť," povedal Gary E. Knell, riaditeľ NG Partners pre Daily Mail.
"Naši bádatelia, výskumníci a fotografi, vyslaní do sveta, sú každý deň očitými svedkami toho, ako jednorazový plast devastuje našu prírodu, naše oceány, pričom situácia sa nemení a je čoraz naliehavejšia."
"Prostredníctvom iniciatívy Planéta alebo Plasty? sa s našimi čitateľmi chceme podeliť a zdieľať príbehy narastajúcej krízy, informovať o posledných vedeckých výskumoch a vzdelať našich čitateľov po celom svete, ako môžu eliminovať jednorazové plasty a zabrániť tomu, aby sa dostali do oceánov."
Zoskrolujte dole a pozrite si sami na vlastné oči silné fotografie. Tu sa môžete dozvedieť viac o kampani NG a rozsahu problematiky.
V novom vydaní NG nájdete informácie o kampani proti plastom.Mnohí z nás si sú vedomí toho, že v prírode sa nachádza priveľa plastov.
"Fotograf vyslobodil tohto bociana z plastového sáčku na v Španielsku. Jeden sáčok vie zabiť aj viackrát: Mŕtve telá sa rozložia, ale plasty ostávajú a môže sa nimi udusiť ďalšie zviera, prípadne v ňom uviaznuť."
Auto forky: John Cancalosi/ National Geographic
Všetci sa cítime trochu previnilo, keď zahodíme jednorazový obal z plastu do koša, vediac, že takto prispievame k problému, ktorý je príliš veľký, aby sme ho dokázali obsiahnuť.
"Pod mostom na jednom z ramien rieky Buriganga v Bangládeši odstraňuje rodinka etikety z plastových fliaš, oddeľuje zelené od čistých, aby ich potom mohla predať priekupníkov. Zberači odpadu tu zarábajú $100 (87,6 €) mesačne"
Autor fotky: Randy Olson / National Geographic
Ale čo ak by sme čelili nedozerným následkom našej závislosti na plastoch?
"Dnes sú najväčším producentom plastov na trhu priemysel s obalmi. Odpad dnes predstavuje takmer polovicu všetkého plastového odpadu, ktorý vyprodukujeme – väčšina z nich sa nikdy nezrecykluje ani nespáli"
Autor fotky: Jayed Hasen/ National Geographic
Nižšie uvedené silné a zároveň dych berúce obrázky až desivo zobrazujú škodu, ktorú každoročne pácha na prírode a zvieratách 9 miliónov ton plastového odpadu
"Plastové fľaše dokonca upchali fontánu Cibeles na námestí v strede Madridu. Rovnaký osud postihol aj ďalšie dve madridské fontány, ktoré boli minulú jeseň upchaté so 60 000 fľašami. V mene kolektívneho umenia Luzinterruptus sa snažili takto umelci upozorniť na problematiku znečisťovania životného prostredia a vplyv nerecyklovateľného plastu"
Autor fotky: Randy Olson/ National Geographic
Táto otázka je nosnou témou ikonickej kampane časopisu, ktorá sa snaží zmeniť spôsob, akým konzumenti používajú plasty
"Kareta uviaznutá v starej rybárskej sieti v Stredozemnom mori pri španielskom pobreží. Korytnačka síce mohla vystrčiť hlavu nad hladinu a nadýchnuť, ale nebyť fotografa, ktorý ju vyslobodil, zomrela by. Ide o tzv. 'ghost fishing', v preklade nepoužívané siete, ktoré sú priamou hrozbou pre morské živočíchy"
Autor fotky: Jordi Chias/ National Geographic
Pretože každá zmena, akokoľvek malá, nejakým spôsobom pomôže
"Na ostrove Okinawa, japonsko, krab pustovník si našiel časť z plastovej fľaše, v ktorej ukryl svoje zraniteľné telo. Ľudia, ktorí chodia na pláž, zvyknú zbierať ich ulity, a popritom nechávajú za sebou odpadky"
Autor fotky: Shawn Miller
Časopis chce ísť príkladom, a preto sa v National Geographic rozhodli odosielať ich čísla v papierom a nie plastovom balení.
"Aby mohli morské koníky plávať s prúdom, zvyknú sa prichytiť na uvoľnené chaluhy či riasy. No v oblastiach zamorených plastom v okolí indonézskeho ostrova Sumbawa sa morský koník prichytil na plastovú tyčinku do uší – 'kiežby takáto fotka nemusela nikdy vzniknúť,' vyjadril svoj smútok fotograf Justin Hofman"
Autor fotky: Justin Hofman/ National Geographic
Členovia kampane vnímajú plastové sáčky, fľaše a slamky ako problematické produkty…
Autor fotky: David Higgins/ National Geographic
…a naliehajú na konzumentov, aby spravili ten povestný prvý krok a drobnými vedomými voľbami znížili používanie plastov
"Niektoré tvory dnes žijú na skládkach z plastu – ako tieto hyeny, ktoré sa prehrabávajú na skládkach odpadu v Harare, v Etióopii. Niektoré z nich dokonca striehnu na smetiarske autá a čakajú na vyloženie odpadu, aby si v ňom našli potravu"
Autor fotky: Brian Lehmann/ National Geographic
Pridáte sa?
Autor fotky: David Jones/ National Geographic
Autor fotky: OHN JOHNSON
"National Geographic sa za posledných 130 rokov venoval a dokumentoval príbehy našej planéty, prinášal a prenášal čitateľov na míle ďaleko, aby mali možnosť zhliadnuť nielen krásy, ktoré nám naša rodná planéta ponúka, ale aj krutosti, ktorým musí čeliť"
"Do roku 2050 budú takmer všetky morské druhy vtákov konzumovať plasty"
Autor fotky: PRAVEEN BALASUBRAMANIAN/NATIONAL GEOGRAPHIC
"A čo sa týka roku 2015, tak vtedy sme ako ľudstvo vyprodukovali viac ako 6,9 miliardy ton plastového odpadu. Zhruba 9% z nich bolo možné recyklovať, 12% sa spálilo, ale zvyšných 79% sa hromadilo na skládkach alebo v prírode"
Autor fotky: ABDUL HAKIM/NATIONAL GEOGRAPHIC
"Naši bádatelia, výskumníci a fotografi, vyslaní do sveta, sú každý deň očitými svedkami toho, ako jednorazový plast devastuje našu prírodu, naše oceány, pričom situácia sa nemení a je čoraz naliehavejšia"
"Tesne po úsvite v Kalyan, na predmestí Mumbaia, India, zberači odpadkov hľadajú plasty, aby začali svoj denný zber na smetisku, v spoločnosti kŕdľa vtákov. V diaľke sa črtá niekoľko smetiarskych áut, ktoré prichádzajú z mesta, aby vyložili smeti. Žena s červenou látkou býva na smetisku"
Autor fotky: Randy Olson / National Geographic
"Po tom, ako plasty boli umyté v rieke Buriganga, v Dhake, Bangládeš, Noorjahan rozťahuje plasty a podáva ich svojmu synovi, Momovi, aby ich dal usušiť. Plast potom predajú recyklačnej firme. Menej ako pätina všetkých plastov na svete sa zrecykluje"
Autor fotky: Randy Olson/ National Geographic